Sindzo Abe AQSh harbiy aviatsiyasi parvozlari xavfsizligini talab qilmoqda

Yaponiya bosh vaziri Sindzo Abe Tokioga tashrif bilan kelayotgan AQSh vitse-prezidenti Maykl Pensni Yaponiya hududida Amerika aviatsiyasi bilan bog‘liq hodisalarning ko‘p uchrayotgani munosabati bilan qat’iy choralar ko‘rishga chaqirish niyatida. Bu haqda hukumat rahbari 1-fevral kungi parlament quyi palatasi budjet komissiyasi debatlarida ma’lum qildi, deb yozadi “TASS”.

“Amerika tomonini parvozlar xavfsizligiga maksimal e’tibor qaratishga chaqirishni istardik”, — dedi bosh vazir Abe. Uning vitse-prezident Pens bilan muzokaralari 7-fevral kuni Tokioda bo‘lib o‘tadi.
2017-yilda Yaponiyada Amerika harbiy aviatsiyasining texnik muammolari bilan bog‘liq 25 ta hodisa qayd etilgan. Ularning soni o‘tgan yil bilan taqqoslaganda ikki barobar oshgan.